als_Latn dik_Latn sag_Latn
Iniciativa për Progres (INPO) ka ngritur të martën disa shqetësime lidhur me zhvillimet e fundit në komunën e Ferizajt, duke konsideruar pushteti aktual, institucionet komunale i ka shndërruar në institucione të nepotizmit dhe punësimit partiak në kundërshtim me të gjitha parimet demokratike dhe ligjet në fuqi.
Gjatë një konference për medie drejtuesit e kësaj organizate, transmeton kp, kanë thënë se problemi i parë të cilin institucionet komunale kanë dështuar që t’ia zgjidhin qysh nga fillimi i mandatit ka qenë dhe mbetet funksionalizimi i Bordeve të Drejtorëve të Ndërmarrjeve Publike, të cilat janë bërë peng i interesave të ngushta politike të partive në pushtet.
Sipas INPO-s, komuna e Ferizajt po ballafaqohet edhe me një problem tjetër, atë të punësimit në bazë të kontratave mbi vepër të cilat po paraqiten si kontrata për shërbime të veçanta. Të gjitha këto veprime INPO i konsideron si praktika të dëmshme që kanë për qëllim final vetëm rehabilitimin e militantëve partiak duke neglizhuar nevojat e vërteta të institucioneve publike..
Po ashtu, INPO kërkoi që Kuvendi Komunal i Ferizajt të ushtrojë përgjegjësitë e veta ligjore ndaj Komisioneve Komunale të Aksionarëve të të gjitha Ndërmarrjeve Publike dhe të kërkojë prej tyre që të sqarojnë gjendjen e krijuar me Bordet e Drejtorëve pa mandat dhe për personat që janë punësuar në mënyrë të paqartë. Në veçanti u kërkua që të sqarohet edhe pozicioni i Adem Salihajt që tanimë është deputet i Kuvendit të Kosovës dhe akoma nuk ka prezantuar publikisht dorëheqjen nga pozita e kryeshefit ekzekutiv në NP “Stacioni i Autobusëve” në Ferizaj.
als_Latn als_Latn als_Latn als_Latn